135 Munyi Yah ayɛ!*Munyi Yehowa din ayɛ;Yehowa nkoa, munyi no ayɛ,+2 Mo a mugyina Yehowa fi,Yɛn Nyankopɔn fi adiwo no.+3 Munyi Yah ayɛ, efisɛ Yehowa ye.+Monto ayeyi nnwom* mma ne din, na ɛyɛ dɛ.4 Efisɛ Yah apaw Yakob ayɛ ne de;Ɔde Israel ayɛ n’agyapade titiriw.*+5 Minim sɛ Yehowa yɛ kɛse;Yɛn Awurade yɛ kɛse kyɛn anyame nyinaa.+6 Nea ɛsɔ Yehowa ani biara no, ɔyɛ+Wɔ ɔsoro ne asaase so, ɛpo ne ebun nyinaa mu.7 Ɔma mununkum* fi asaase anoano foro kɔ soro;Ɔyɛ anyinam ka osu ho,*Na ɔde mframa fi n’adekora adan mu ba.+8 Nnipa ne mmoa nyinaa,Okunkum wɔn mmakan wɔ Egypt.+9 O Egypt, ɔsomaa nsɛnkyerɛnne ne anwonwade baa wo mu;+Ɛbaa Farao ne ne nkoa nyinaa so.+10 Ɔsɛee aman bebree,+Na okunkum ahemfo a wɔyɛ den+11 Te sɛ Amorifo hene Sihon+Ne Basan hene Og,+Na ɔsɛee Kaanan ahenni nyinaa.12 Ɔde wɔn asaase maa ne nkurɔfo sɛ agyapade;Ɔde maa Israel sɛ agyapade.+13 O Yehowa, wo din wɔ hɔ daa.O Yehowa, wo din* bɛtrɛw afi awo ntoatoaso so akosi awo ntoatoaso nyinaa so.+14 Efisɛ Yehowa betwitwa agye ne nkurɔfo,*+Na obehu ne nkoa mmɔbɔ.+15 Amanaman no ahoni yɛ dwetɛ ne sika kɔkɔɔ,Onipa nsa ano adwuma.+16 Wɔwɔ ano, nanso wɔnkasa;+Wɔwɔ aniwa, nanso wonhu ade;17 Wɔwɔ aso, nanso wɔnte asɛm.Wɔwɔ hwene nanso wɔnhome.+18 Nnipa a wɔyɛ saa ahoni no, wɔbɛyɛ sɛ ahoni no ara,+Na obiara a ɔde ne ho to ahoni no so no, ɔno nso bɛyɛ sɛ ahoni no ara.+19 O Israel fi, munyi Yehowa ayɛ.O Aaron fi, munyi Yehowa ayɛ.20 O Lewi fi, munyi Yehowa ayɛ.+Mo a musuro Yehowa, munyi Yehowa ayɛ.21 Yehowa a ɔte Yerusalem no,+Ma womfi Sion nyi no ayɛ.+Munyi Yah ayɛ!+
Ase Hɔ Nsɛm
^ Anaa “Haleluya!” “Yah” yɛ edin Yehowa a wɔatwa no tiaa.
twi_Latn twi_Latn twi_Latn